Malmės stadionas

Malmės stadionas () – įvairios paskirties stadionas Malmėje, Švedijoje. Namų rungtynes žaidžia ketvirtojo diviziono klubas IFK Malmö, stadioną treniruotėms ir jaunimo varžyboms naudoja Malmö FF klubas. Stadionas turi 27 500 vietų, iš kurių 14 000 yra sėdimos, likusios 13 500 – stovimos.

 Istorija 

Stadionas pastatytas 1958 m. pasaulio futbolo čempionatui, jo atidarymas įvyko 1958 m. gegužės 28 d. Nuo 1958 m. čia žaidė Malmö FF, bet 2009 m. klubas persikėlė į naujai pastatytą Swedbank Stadion stadioną. 1958 m. Malmės stadione vyko pasaulio čempionato 4 rungtynės.

Čia vyko ir trejos 1992 m. UEFA futbolo čempionato rungtynės.

 Nuorodos 

 Malmö stadionas malmo.se svetainėje 

Kategorija:Švedijos futbolo stadionai
Kategorija:Pasaulio futbolo čempionatų stadionai